FI
C 71/36
Euroopan unionin virallinen lehti
27.2.2023
Vaatimukset Kantaja vaatii unionin yleistä tuomioistuinta — kumoamaan Espanjaa koskevan vuosiksi 2023–2027 laaditun YMP:n strategiasuunnitelman 4.1.8 kohdan; kyseinen suunnitelma on hyväksytty 31.8.2022 päivätyllä komission täytäntöönpanopäätöksellä, jolla hyväksytään kyseinen Espanjaa koskeva vuosiksi 2023–2027 laadittu YMP:n strategiasuunnitelma sellaista unionin tukea varten, joka rahoitetaan Euroopan maatalouden tukirahastosta ja Euroopan maaseudun kehittämisen maatalousrahastosta; kyseisen suunnitelman mukaan kukin viljelijä voi saada perustulotukea enintään 200 000 euroa (jäljempänä toimenpide).
Oikeudelliset perusteet ja pääasialliset perustelut Kanteensa tueksi kantaja vetoaa neljään kanneperusteeseen.
1) Ensimmäinen kanneperuste, joka perustuu YMP:n kansallisten strategiasuunnitelmien tukea koskevista säännöistä sekä asetusten (EU) 1305/2013 ja (EU) 1307/2013 kumoamisesta annetun asetuksen (EU) 2021/2115 (1) 17 artiklan rikkomiseen. — Kantaja väittää tältä osin, että asetuksessa (EU) 2021/2115 annetaan jäsenvaltioille mahdollisuus määrittää, mitkä sen II osaston II, III ja IV luvussa luetelluista interventioista sopivat parhaiten niiden erityistarpeisiin ja miten organisoida ne.
Riidanalainen päätös kuitenkin sisältää kyseisessä artiklassa säädetyistä interventioista erillisen intervention, mikä merkitsee sitä, että komissio ylittää toimivallan, joka sille annetaan asetuksessa (EU) 2021/2115.
2) Toinen kanneperuste, joka perustuu siihen, että YMP:n perustulotuelle asetetun 200 000 euron suuruisen kritiikittömän enimmäismäärän vaikutuksista ei ole tehty mitään analyysiä eikä arviointia. — Kantaja väittää tältä osin, että riidanalaisen päätöksen antamismenettelyn aikana ei tehty Espanjan eikä myöskään unionin tasolla mitään arviointia kyseisen toimenpiteen vaikutuksesta.
Jos siitä olisi tehty edes alustava selvitys, olisi ilmennyt, että toimenpide on asetuksen (EU) 2021/2115 5 ja 6 artiklassa lueteltujen YMP:n tavoitteiden vastainen.
3) Kolmas kanneperuste, joka perustuu yhteismarkkinoiden ja kilpailun vääristymiseen espanjalaisten viljelijöiden vahingoksi. — Kantaja väittää tältä osin, että riidanalaisen päätöksen seurauksena sisämarkkinat vääristyvät vakavasti ja perusteettomasti ja YMP sirpaloituu yhdessä keskeisistä mekanismeistaan.
Toimenpiteellä asetetaan tosiasiallisesti espanjalaiset viljelijät huonompaan asemaan kuin heidän eurooppalaiset kollegansa.
4) Neljäs kanneperuste, joka perustuu suhteellisuusperiaatteen loukkaamiseen. — Kantaja väittää tältä osin, että toimenpiteellä loukataan suhteellisuusperiaatetta siltä osin kuin se ei sovellu sillä tavoiteltavan päämäärän saavuttamiseen eikä ole sitä varten tarpeen, ja se merkitsee tilojen omistajien ja heidän työntekijöidensä kannalta kohtuutonta ja perusteetonta rasitusta, jota ei mitenkään kompensoida minkään ylivoimaisen yleisen edun toteuttamisella.
(1)
Jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategia­ suunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta 2.12.2021 annettu Euroopan parlamentin ja neuvoston asetus (EU) 2021/2115 (EUVL 2021, L 435 s. 1).
Kanne 22.12.2022 – Thunus ym. v. EIP (Asia T-799/22) (2023/C 71/48) Oikeudenkäyntikieli: ranska Asianosaiset Kantaja: Vincent Thunus (Contern, Luxemburg) ja kahdeksan muuta kantajaa (edustaja: asianajaja L. Levi) Vastaaja: Euroopan investointipankki